SV Vitesse
SV Vitesse òf Vitesse (ofisialmente Sport Vereniging Vitesse) ta un klup di futbòl di e bario di Antriol na Kralendijk, Boneiru. E ta un e klupnan mas eksitoso di Liga Boneiru, titulando kampeon di Boneiru na shete okashon.

Historia 
E klup a wòrdu fundá dia 26 di yanüari 1967, despues ku algun hungadó a separá di SV Uruguay. Na 1973 SV Juventus ta separá di Vitesse. 

Vitesse a kuminsa ku 21 miembro i seis miembro di direktiva bou di presidensia di G. Angila. 
Den temporada 1967/1968 e ta debutá den Liga Boneiru i ta sali ganadó di e título di kampeon, e promé di un seri di kuater título konsekutivo. Entre 1967 i 1993 Vitesse ta gana en total shete título di kampeon. Komo kampeon of number dos di Boneiru, e klup tambe a partisipa na varios okashon den Kopa antiano, kampeonato di Antias Hulandes organisá entre 1960 i 2010.

Weganan di e klup ta tuma lugá den Stadion di Kralendijk. Su kolónan ta blanku i bèrdè. 
Presidente aktual di e klup ta Elias Bernabela i entrenadó ta Iwan Koulen.

Lista di Honor 
Liga Boneiru: 7
 kampeon na 1968, 1969, 1970, 1971, 1981, 1991, 1993
 supkampeon na 1973, 1985, 1986, 1994

(Eks-)hungado destaká 
  Sjakie Bernabela

Futbòl na Boneiru